
Precíziós monitoring eszközök alkalmazásának vizsgálata fóliás hajtatásban

Napjainkban az egyre növekvő energia- és nyersanyagárak, a szélsőséges időjárás miatti terméskiesések következtében a kistermelők tevékenysége veszélybe került. Növelni kell a termelés hatékonyságát, alkalmazkodni az egyre változó viszonyokhoz, valamint törekedni kell a költségek csökkentésére.
Dolgozatom készítése során ennek lehetőségeit vizsgáltam a Délalföldi Kertészek Szövetkezetének termelői körében. Kutatásom tárgya a Plantacom wifi alapú monitoring rendszer volt. A program környezeti tényezők nyomon követésével segíti a termelői döntéshozatalt, a precízebb tápanyag- és vízkijuttatást.
Vizsgáltam egyrészt a felhasználói tapasztalatokat, mélyinterjút készítettem a fejlesztővel, valamint a program fejlesztőjének egyik fóliablokkjában a műtrágya kijuttatással kapcsolatos három éves adatokat elemeztem.
További célom volt a fóliás termelők részére elérhető költség- és nyersanyag csökkentési lehetőségek vizsgálata. Ennek egyik módja a precíziós monitoring rendszerek használata, amellyel a víz- és tápanyagkijuttatás is optimalizálható.
A DélKerTész termelőinek jelentős hányada talaj nélkül, fűtött fóliában termel, ahol a tápoldatozás költsége igen jelentős. A növekvő nyersanyagárak mellett egyre nagyobb hangsúlyt kell fektetni a precíz kijuttatásra a jövedelmező termelés biztosításához. A monitoring rendszerek ebben is segíthetik a termelőket. A termelő fajlagos költségei a növekvő árak ellenére elfogadható szinten maradtak más termelőhöz képest. A program másik előnye a környezeti terhelés csökkentésének lehetősége, amely napjainkban egyre inkább fontosabbá válik.



